ԵՊՀ դասախոսն ասում է, որ Ֆրանկոֆոնիան մեզ տալու է այսօրվա Ֆրանսիայի պատկերը, այն բազմամշակութային հասարակություն է․ «Մենք ավելի միատարր ենք, որովհետեւ ինքնապահպանման խնդիր ենք ունեցել, բայց Ֆրանսիան ինքը բազմամշակութային է։ Հուսով եմ, որ այս գագաթնաժողովից հետո պետական այրերը կմտածեն ինչ-որ մի համակարգ, որով կկարողանան խթանել ֆրանսերենի ուսուցումը դպրոցներում։ Դպրոցներում պետք է պայմաններ ստեղծվեն ֆրանսերենի ուսուցման համար, եւ միայն անգլերենի պրոպագանդա չգնա, որովհետեւ հաճախ ուսուցիչները մտնում են դասարան ու ասում են՝ ձեր ինչի՞ն է պետք ֆրանսերենը, եկեք անգլերեն սովորեք»։